
కోల్కతా : పశ్చిమ బెంగాల్ ముఖ్యమంత్రి, తృణమూల్ కాంగ్రెస్ అధినేత్రి మమత బెనర్జీ హిందువులను మచ్చిక చేసుకునే ప్రయత్నాలను ప్రారంభించారు. ఈ నెల 26న ఆమె కపిల ముని ఆశ్రమంలో దాదాపు గంటసేపు గడిపారు. గంగాసాగర్ సందర్శనకు వచ్చిన మమత ఈ ఆశ్రమం ప్రధాన అర్చకుడు జ్ఞాన్దాస్జీతో చాలాసేపు మాట్లాడారు.పవిత్ర గంగా నది గంగాసాగర్ వద్ద బంగాళా ఖాతంలో కలుస్తుంది. మకర సంక్రాంతి సందర్భంగా లక్షలాది భక్తులు ఇక్కడ పుణ్య స్నానాలు చేస్తారు.ఈ నేపథ్యంలో మమత ఈ ఆశ్రమానికి వచ్చారు. ఆమె మైనారిటీల అనుకూలురనే ప్రచారం జరుగుతున్న సంగతి తెలిసిందే. ఆమె రూటు మార్చడానికి ప్రధాన కారణం ఇటీవల పశ్చిమ బెంగాల్లో బీజేపీ పట్టు పెరుగుతుండటమేనని విశ్లేషకులు చెప్తున్నారు. సబంగ్, దక్షిణ్ కాంతి నియోజకవర్గాలకు జరిగిన ఉప ఎన్నికల్లో బీజేపీకి గతం కన్నా ఎక్కువ ఓట్లు లభించాయి. ఈ ప్రాంతాల్లో బీజేపీకి సంస్థాగత బలం లేదు. అయినప్పటికీ ఓట్ల శాతం పెరగడంతో ఏదో మార్పు జరుగుతోందని మమత గుర్తించక తప్పలేదు. తారాపీఠ్, తారకేశ్వర్, కాళీఘాట్ దేవాలయాల పునరుద్ధరణకు బోర్డులను ఏర్పాటు చేశారు.  గతంలో ఆమె ఫర్ఫురా షరీఫ్ను చాలా అభివృద్ధి చేశారు. గిరిజనుల శ్మశానాలను ఆధునికీకరించేందుకు కూడా మమత ప్రభుత్వం సన్నాహాలు చేస్తోంది. అంతేకాకుండా ఉపాధి కోసం చూస్తున్న రిజర్వుడు కేటగిరీలోని మధ్య తరగతిని కూడా మమత టార్గెట్ చేశారు. అభివృద్ధి పథకాలను ఎరగా వేస్తున్నారు.బీజేపీలో బ్రాహ్మణులు, అగ్ర వర్ణాలవారు గతంలో ఆధిపత్యం చలాయించేవారు. నరేంద్ర మోదీ ప్రధాన మంత్రి అయిన తర్వాత పార్టీలోకి ఓబీసీలు, ఎస్సీ, ఎస్టీలను తీసుకొచ్చారు.

kolkata : paschima bengal mukhyamantri, trinamool congress adhinetri mamata benerji hinduvulanu machika chesukune prayatnaalanu praarambhinchaaru. ee nela 26na aame kapila muni aashramamlo daadaapu gantasepu gadiparu. gangasagar sandarsanaku vachina mamata ee aashramam pradhaana archakudu ghnaandaasjeetho chaalaasepu matladaru.pavitra gangaa nadi gangasagar vadda bangala khaatamlo kalustundi. makara sankraanti sandarbhamgaa lakshalaadi bhaktulu ikkada punya snaanaalu chestaaru.ee nepathyamlo mamata ee aasramaaniki vachaaru. aame minorityla anukulurane prachaaram jarugutunna sangati telisinde. aame rootu maarchadaaniki pradhaana kaaranam iteevala paschima bengaallo bgfa pattu perugutundatamenani vislaeshakulu cheptunnaaru. sabang, dakshin kaanti niyojakavargaalaku jarigina upa ennikallo beejeepeeki gatam kanna ekkuva otlu labhinchayi. ee praantaallo beejeepeeki samsthaagata balam ledu. ayinappatiki otla saatam peragadamtho edho maarpu jarugutondani mamata gurtinchaka tappaledu. taaraapeet, tarakeshwar, kalighat devalayala punaruddharanaku bordulanu erpaatu chesaru.  gatamlo aame farfura sharifnu chala abhivruddhi chesaru. girijanula smasaanaalanu aadhunikeekarinchenduku kuudaa mamata prabhutvam sannaahaalu chestondi. antekakunda upaadhi kosam chustunna rijarvudu ketagireeloni madhya taragatini kuudaa mamata target chesaru. abhivruddhi pathakaalanu eragaa vestunnaru.beejeepeelo braahmanulu, agra varnaalavaaru gatamlo aadhipatyam chalaayinchevaaru. narendra modii pradhaana mantri ayina tarvaata paartiiloki obiciilu, essy, esteelanu teesukochaaru.